Pana masivă care i-a afectat pe utilizatorii Facebook și Instagram: Prima reacție de la Meta
Facebook și Instagram au suferit întreruperi masive, lăsând zeci de mii de utilizatori în imposibilitatea de a accesa popularele platforme de social media .Problema pare să fi fost globală.
La o jumătate de oră de la apariția primelor probleme pe Down Detector, numărul de rapoarte a depășit 90.000 pentru Facebook și 15.000 pentru Instagram.
Pe Facebook, întreruperea părea să afecteze toate platformele, dar 89% dintre rapoartele referitoare la Instagram au evidențiat aplicația – dar are mult mai puțini utilizatori de desktop decât Facebook.
Ambele site-uri deținute de Meta au suferit întreruperi serioase în ultimele săptămâni, dar niciodată în același timp. Au fost raportate probleme și la rețeaua whatsapp.
Meta, compania care deține platformele Facebook și Instagram, a reacționat la scurt timp după ce numeroși utilizatori din întreaga lume ai serviciilor respective au raportat că nu mai pot să își acceseze conturile.
Meta a recunoscut problema într-un mesaj postat la ora 17:17, ora României, pe pagina sa care reflectă statusul serviciilor.
"Suntem la curent cu existența unei probleme care afectează logarea la aplicația Facebook. Echipele noastre de ingineri caută să rezolve problema cât mai repede posibil", se spune în mesaj.
Andy Stone, șeful Departamentului de comunicare al Meta, a confirmat, la rândul său, existența problemei într-o postare pe rețeaua X a lui Elon Musk.
"Meta este conștientă că oamenii au probleme cu accesarea serviciilor noastre. Lucrăm pentru a remedia situația", a scris Stone.
Însuși Elon Musk a postat, marți după-amiază, un comentariu legat de incident, ironizând platformele rivale.
"Dacă citiți acest mesaj, este pentru că serverele noastre funcționează", a scris pe contul său proprietarul rețele X.
În România, întreruperea accesului la serviciile Meta a început să se facă simțită după ora 17, dar accesul la Facebook părea să se fi restabilit în jurul orei 18:15 – 18:20.
Site-ul de monitorizare Downdetector a consemnat în jurul orei 17 o creștere bruscă și masivă a raportărilor de incidente la logarea în conturile de utilizator.
La ora 17:35, ora României, erau semnalate aproape 540.000 de incidente legate de logarea la Facebook, potrivit site-ului citat.
Ulterior, numărul de incidente raportate a început să scadă.
Presa internațională amintește că o pană similară a serviciilor Meta a avut loc în 2021, când o problemă de configurare a dus la întreruperea accesului la Facebook, Instagram și WhatsApp timp de mai multe ore.
De data aceasta, pana a afectat și platforma Threads.
Totuși, WhatsApp, care este gestionat tot de Meta, a funcționat fără probleme în timpul incidentului care a oprit temporar accesul la Facebook și Instagram, notează The Verge.
Secțiune Știri sub articolul principal
Urmăriți Ziarul Unirea și pe GOOGLE ȘTIRI
Știri recente din categoria Ştirea zilei
Facebook și Instagram au picat în toată lumea: Milioane de utilizatori nu pot accesa rețelele sociale
Facebook și Instagram au picat în România: Milioane de utilizatori nu pot accesa rețelele sociale Marți, 5 martie 2024, utilizatorii de pe tot globul s-au trezit într-o lume digitală parțial paralizată, Facebook și Instagram au picat. Două dintre cele mai mari platforme de social media, Facebook și Instagram, au suferit o cădere neașteptată și semnificativă, […]
Secțiune Articole Similare
-
Opinii - Comentariiacum 21 de ore
-
Opinii - Comentariiacum 3 zile
-
Actualitateacum 4 zile
Babele de martie: ce înseamnă şi cum se alege baba. Legende şi tradiţii româneşti
-
Opinii - Comentariiacum 5 zile
-
Actualitateacum 4 zile
-
Ştirea zileiacum 12 ore